OpenLLM-France/wikimedia huggingface dataset:
# Interjekzio

Interjekzioa bat-bateko emozioak (haserrea, alaitasuna, mina, nahigabea, zalantza etab.) adierazteko erabiltzen diren esaldi labur eta aldaezinak dira. Testuan, horien ondoren harridura-marka jartzen da.

## Kanpo estekak

* Datuak: Q83034
* Multimedia: Interjections / Q83034
# Interlaken

Interlaken Suitzako herri eta udalerri bat da, Berna kantonamendukoa. Interlaken-Oberhasli barruti administratiboko hiriburua da. Mugak: iparraldean Ringgenberg, ekialdean Bönigen, hegoaldean Därligen eta Matten bei Interlaken, eta mendebaldean Unterseen
Suitzako erdialdean dago, Alpeetatik hurbil. Aar ibaiak hiria zeharkatzen du.
Garai batean ehungintza izan zen herriko jarduera ekonomiko nagusia, baina, gaur egun, zerbitzuak dira jarduera nagusiak, turismoagatik. Bi tren-geltoki eta bi funikular ditu.
Interlaken herria Jungfrau mendia (4158 m) eta Jungfrau-Aletsch-Bietschhorn multzoa ikusteko abiapuntu nagusia da.

## Historia

Herriaren izenak «aintzira artean» esan nahi du, Thun eta Brienz aintziren artean baitago. 1891 arte, herriak Aarmühle izena zuen. 1133 inguruan, agustindarren komentu bat eraiki zen herrian, eta 1528 arte iraun zuen.
Suitzako turismo-herririk zaharrenetariko bat da, eta, gaur egun ere, gehien bisitatzen den herrietakoa da oraindik. Goethe, Lord Byron eta Felix Mendelssohn, adibidez, Interlakenen egoten ziren tarteka.

## Klima

Datu klimatikoak (Interlaken (1981-2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 3.1 | 5.1 | 10.1 | 14.1 | 18.8 | 21.9 | 24.4 | 23.5 | 19.3 | 14.4 | 7.7 | 3.8 | 13.9 |
| Batez besteko tenperatura (ºC) | -0.5 | 0.6 | 4.6 | 8.4 | 12.9 | 16.0 | 18.2 | 17.4 | 13.8 | 9.4 | 3.8 | 0.6 | 8.8 |
| Batez besteko tenperatura minimoa (°C) | -3.6 | -3.0 | 0.3 | 3.4 | 7.9 | 11.1 | 13.2 | 12.8 | 9.5 | 5.6 | 0.6 | -2.2 | 4.6 |
| Pilatutako prezipitazioa (mm) | 73 | 70 | 80 | 87 | 121 | 138 | 139 | 144 | 96 | 78 | 84 | 86 | 1196 |
| Prezipitazio egunak (≥ 1.0 mm) | 9.6 | 8.7 | 11.0 | 10.6 | 12.7 | 13.4 | 12.4 | 12.6 | 9.5 | 9.3 | 9.7 | 9.6 | 129.1 |
| Elur egunak (≥ 1.0 cm) | 4.6 | 4.7 | 3.1 | 0.4 | 0 | 0 | 0 | 0 | 0 | 0 | 1.1 | 3.2 | 17.1 |
| Eguzki orduak | 67 | 79 | 121 | 151 | 176 | 188 | 219 | 193 | 150 | 104 | 68 | 53 | 1570 |
| Hezetasuna (%) | 82 | 78 | 73 | 70 | 72 | 73 | 73 | 76 | 80 | 82 | 83 | 83 | 77 |
| Iturria: MeteoSwiss ||||||||||||||

## Herri eta hiri senidetuak

* Ōtsu
* Scottsdale
* Třeboň
* Huangshan
* Zeuthen

## Erreferentziak

* ↑ MeteoSwiss. Climate Norm Value Tables. .

## Kanpo estekak

* Webgune ofiziala
* Datuak: Q68103
* Multimedia: Interlaken / Q68103
# Sebedražie

Sebedražie Eslovakiako udalerri bat da, Prievidzako barrutian kokatuta. 8,44 km²ko azalera du eta 1746 biztanle 2017ko datuen arabera.

## Historia

Idatzizko lehen aipamena 1245. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1070659
* Multimedia: Sebedražie / Q1070659
# Sebec (Maine)

Sebec Ameriketako Estatu Batuetako inkorporatutako herri bat da. Piscataquis konderrian dago, Maine estatuan. 665 biztanle ditu, 37,88 kilometro koadroko azaleran banatuta.

## Ikus, gainera

* Piscataquis konderrian

## Kanpo estekak

* Datuak: Q3449181
* Multimedia: Sebec, Maine / Q3449181
# Sebedín-Bečov

Sebedín-Bečov Eslovakiako udalerri bat da, Banská Bystricako barrutian kokatuta. 9,63 km²ko azalera du eta 368 biztanle 2017ko datuen arabera.

## Historia

Idatzizko lehen aipamena 1351. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q1072973
* Multimedia: Sebedín-Bečov / Q1072973
# Sebei (herria)

Sebei herria hegoaldeko hizkuntza nilotikoen multzoko talde etniko bat da, Kenya mendebaldean, Uganda ekialdean, Tanzanian, Etiopian, Sudanen eta Kongoko Errepublika Demokratikoan bizi dena, baina nagusiki Ugandako eskualde batekoak izendatzen dituena. Sabiny ere esaten zaie, eta beren hizkuntzari Kupsabiny.
Sebei edo sabinyak Elgon mendiaren magaletan bizi da batez ere, Uganda ekialdean. 300.000 lagun inguru dira, eta 1.730,9 kilometro koadroko eremua hartzen dute Bukwo, Kween eta Kapchorwa barrutietan. Ahaidetza etnikoz eta hizkuntza Kalenjin herrien parte dira, eta kalenjin izen tipikoak dituzte deitura gisa. Beren lurraldeak Kenyako Errepublikarekin egiten du muga, non sei milioi kalenjin baino gehiago bizi diren.
Sebei herriaren gehiengoa Uganda herrialdean bizi da, eta ez dira Ugandako populazioaren %0,6, baina hala ere atletismoko distantzia luzeko lasterketetan nabarmendu diren ugandarrak ohikoan Sebei dira, hala nola Joshua Cheptegei, Jacob Kiplimo edo Peruth Chemutai.

## Erreferentziak

* Artikulu hau, osorik edo zatiren batean, ingelesezko wikipediako «Sebei people» artikulutik itzulia izan da, 2024-08-03 data duen 1238391023 bertsioa oinarritzat hartuta. Sartze-datarik ez duten erreferentziak, edo 2024-08-03 baino lehenago datatuak, jatorrizko artikulutik ekarri dira itzulpenarekin batera.
* ↑ «The Sebei People and their Culture in Uganda» Go Visit Kenya.
* ↑ INTRA-ETHNIC RELATIONS AMONG THE SABAOT OF MT.ELGON, KENYA, 1945-2010. .
* ↑ (Ingelesez) Sebei People and their Culture. .
* ↑ Refugee Review Tribunal. .
* ↑ (Ingelesez) «Kalenjin Wilderness Hike. Hike Kalenjin wilderness on Mount Elgon» Inside Mount Elgon National Park (Noiz kontsultatua: 2024-08-08).

## Kanpo estekak

* Datuak: Q2904712
* Multimedia: Sebei people / Q2904712
# Sebeka (Minnesota)

Sebeka Minnesotako hiri bat da. Wadena konderrian kokatua dago. 2010ean 711 biztanle zituen, 6,41 kilometro koadrotan banatuta.

## Ikus, gainera

* Wadena konderria

## Kanpo estekak

* Datuak: Q1924929
# Sebekhotep I.a

Khaankhra Sebekhotep edo Sebekhotep I.a, Egiptoko XIII. dinastiako faraoi bat izan zen, K.a. 1735 inguruan gobernatu zuena, Schneiderren arabera.
Ryholten arabera, bere erregealdiak hiru urte iraun zuen.
Turineko Errege Kanonean Sebek...p ra bezala agertzen da VI,15 erregistroan.
Bere tronu izena Khaankhra "Raren dizdira bizia" izan zen, eta, jaiotza izena, berriz, Sebekhotep "Sobek pozik dago".

## Bere garaiko testigutzak

Errege honen izena, honako hauetan idatzia dago:
* Karnakeko Arbasoen Gelan
* Abidosetik iritsitako Osirisen omenezko kapera txiki baten hondakinak
* Estatua baten idulkia
* Zutabe baten txatala, UC14411 (Petrie Museoa)
* C13 Leiden Papiroa

## Kanpo estekak

* Datuak: Q18980
* Multimedia: Sebekhotep Khaankhre / Q18980
# Sebekhotep II.a

Sekhemra Khutauy Amenemhat Sebekhotep edo Sebekhotep II.a, Egiptoko XIII. dinastiako faraoi bat izan zen, K.a. 1724 eta K.a. 1718 bitartean gobernatu zuena.
Litekeena da Sebekhotep I.aren semea izatea (Sebekhotep Khaankhra).
Bere tronu izena Sekhem-Ra Khu-tauy izan zen "Ra miragarria da, Bi Lurraldeak babesten dituena".
Nolabaiteko desadostasuna egon zen egiptologoen artean errege honek Egiptoko XIII. dinastian izan zuen posizioari buruz. Sekhemra Khutauy tronu izena, Turineko Errege Kanonean, dinastiako hemeretzigarren faraoi bezala agertzen da, eta Sekhemra Khutauyrekin nahastu zen, baina nilometroek eta El Lahunen aurkitutako papiro batean agertu izanak, Egiptoko XIII. dinastiaren hasierako data bat adierazten dute. Turingo zerrendan, Khutawira bezala agertzen da.

## Bere garaiko testigutzak

Zenbait monumentu ezagutzen dira, estatua bat horien artean, zenbait nilometro Nubian eta eraikuntza lanak Medamud eta Luxorren. Nilometroek, laugarren urtea dion data bat ematen dute, honek, hiru urte baino gehiagoko erregealdia izan zuela frogatzen duelarik.
Faraoiaren zenbaitatu, bi papirotan erregistratuak daude:
* Brooklyngo 35.1446 papiroa
* Boulaq 18 papiroak, bere garaiko tebastar jauregiko dokumentu administratibo bat dena, "erregearen emaztea" Ay, Ankhu chatya eta beste funtzionario batzuk aipatzen ditu.
Bere izena idatzita duten beste objektu batzuk ere ezagutzen dira, bere eraikuntza aktibitatea erakutsiz.
* Eraikinak eraikiarazi zituen Deir el-Baharin, Mentuhotep II.aren tenpluetan.
* Tebasen, Kerman eta Gebeleinen aurkitutako zenbait harrizko bloke
* Bere izena Abidoseko aldare edo kapera batetako harrizko bloke batean aurkitu da.
* Karnakeko zutabe batean ere agertzen da
* Gaur egun British Museumean dagoen faraoiaren estatua bat aurkitu da.
D. Frankek, Sebekhotepi, Saqqara hegoaldean, Khendyer faraoiaren piramidearen hegoekialdean dagoen piramide bat ematen dio.
* Medamuden, bere Heb Sedari buruzko idazkunak daude. Jaialdi hau, 30 urte edo gehiagoko erregealdi baten ondoren egiten zela kontutan hartuta, dirudienez, zeozer sinbolikoa izan zen.
* Wurzburg H. 35 hilarrian, bere emazte Ay aipatzen da, bere erregez kanpoko familiarekin eta Ankhu chatyarekin batera, baina Sebekhotep ez da aipatzen.
* Datuak: Q561538
* Multimedia: Sebekhotep Sekhemre Khutawy / Q561538
# Sebekhotep III.a

Sejemra Seuadytauy Sebekhotep edo Sebekhotep III.a, Egiptoko XIII. dinastiako faraoi bat izan zen. Bere erregealdia, K.a. 1708tik K.a. 1705arte hedatu zen, Frankeren arabera.
Turineko Errege Kanonean, VI,24 erregistroan agertzen da, hiru urte eta bi hilabeteko erregealdiarekin, baina hiru zeinua ia ez dago ulertzerik eta, agian, lau urte izan daitezke.
Bere tronu izena, Sejemra Seuadytauy, Ra boteretsua da, Bi Lurrak lorarazten dituena bezala itzultzen da. Inskripzio batean, bere senideen zerrenda bat agertzen da, eta, honegatik, errege familiakoa ez zela dakigu, ziuraski militar bat zen.

## Bere garaiko testigutzak

Bere erregealdiaren garaiko monumentu hondakinak eta objektu asko aurkitu dira. Adibidez:
* Kapera tenplu nagusian, El Kaben (Eder)
* Aldarea Sehel uhartean (Habachi)
* Jnumen tenpluko harri blokeak, Elefantinan (Eder)
* Harri blokeak Medamuden, (Eder)
* Harri hondakinak El Lishten
* Hogeitamar errege eskarabeo
* Zigilu zilindrikoak Sehel uhartean
* Esfinge bat, Kairoko Egiptoar Museoan dagoena.

## Kanpo loturak

* Datuak: Q459139
* Multimedia: Sebekhotep Sekhemre Sewadjtawy / Q459139
# Sebastopolgo bulebarra

Sebastopolgo bulebarra (frantsesez: boulevard de Sébastopol) Parisko bulebar ezaguna da. Nahiko kale estrategikoa da zeren eta bertan lau barruti mugatzen baitira: I eta II barrutia, batetik, eta III eta IV barrutia, bestetik.
1332 metroko luzera eta 30 metro zabalera ditu. Châtelet plazan hasten da eta iparralderantz jarraitzen du Estrasburgoko bulebarretik. Kale honek trafiko handia du eta, horregatik, automobilentzako hiru bide eta autobusentzako bat ditu. Bulebar honetan badira zenbait jatetxe eta denda baina, berez, ez da inguru turistikoa edo aisialdirako.

## Kanpo estekak

* Datuak: Q895080
* Multimedia: Boulevard de Sébastopol (Paris) / Q895080
# Sebechleby

Sebechleby Eslovakiako udalerri bat da, Krupinako barrutian kokatuta. 30,42 km²ko azalera du eta 1217 biztanle 2017ko datuen arabera.

## Historia

Idatzizko lehen aipamena 1135. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q179639
* Multimedia: Sebechleby / Q179639
# Interstate 78

Interstate 78 Ameriketako Estatu Batuetako mendebaldetik ekialdera doan estatuarteko autobidea da. 231,04 km-ko luzera du, Bordnersvilleetik (Texas) New Yorkera (New York) du ibilbide. Pennsylvania, New Jersey eta New York estatuetatik igarotzen da. Igarotzen dituen hiri nagusiak hauek dira:
* Harrisburg (Pennsylvania) (I-81-ren bidez)
* Allentown (Pennsylvania)
* Bethlehem (Pennsylvania)
* Easton (Pennsylvania)
* Phillipsburg (New Jersey)
* Clinton (New Jersey)
* Newark (New Jersey)
* New York Hiria (New York)

## Kanpo estekak

* Datuak: Q94822
* Multimedia: Interstate 78 / Q94822
# Interstate 79

Interstate 79 Ameriketako Estatu Batuetako hegoaldetik iparraldera doan estatuarteko autobidea da. 552,39 km-ko luzera du, Charlestonetik (Mendebaldeko Virginia) Eriera (Pennsylvania) du ibilbide. Mendebaldeko Virginia eta Pennsylvania estatuetatik igarotzen da. Igarotzen dituen hiri nagusiak hauek dira:
* Charleston (Mendebaldeko Virginia)
* Clarksburg (Mendebaldeko Virginia)
* Fairmont (Mendebaldeko Virginia)
* Morgantown (Mendebaldeko Virginia)
* Washington (Pennsylvania)
* Pittsburgh (Pennsylvania) (I-279-ren bidez)
* Erie (Pennsylvania)

## Kanpo estekak

* Datuak: Q94868
* Multimedia: Interstate 79 / Q94868
# Interstate 80

Interstate 80 Ameriketako Estatu Batuetako mendebaldetik ekialdera doan estatuarteko autobidea da. 4.666,36 km-ko luzera du, San Frantziskotik (Kalifornia) Fort Leera (New Jersey) du ibilbide. Kalifornia, Nevada, Utah, Wyoming, Nebraska, Iowa, Illinois, Indiana, Ohio, Pennsylvania eta New Jersey estatuetatik igarotzen da. Igarotzen dituen hiri nagusiak hauek dira:
* San Frantzisko (Kalifornia)
* Oakland (Kalifornia)
* Sacramento (Kalifornia)
* Reno (Nevada)
* Elko (Nevada)
* Salt Lake City (Utah)
* Evanston (Wyoming)
* Rock Springs (Wyoming)
* Cheyenne (Wyoming)
* Sidney (Nebraska)
* North Platte (Nebraska)
* Kearney (Nebraska)
* Grand Island (Nebraska)
* Lincoln (Nebraska)
* Omaha (Nebraska)
* Council Bluffs (Iowa)
* Des Moines (Iowa)
* Iowa City (Iowa)
* Chicago (Illinois)
* South Bend (Indiana)
* Toledo (Ohio)
* Cleveland (Ohio)
* Sharon (Pennsylvania)
* Clarion (Pennsylvania)
* Du Bois (Pennsylvania)
* Clearfield (Pennsylvania)
* Bellefonte (Pennsylvania)
* Williamsport (Pennsylvania)
* Bloomsburg (Pennsylvania)
* Hazleton (Pennsylvania)
* Stroudsburg (Pennsylvania)
* Delaware Water Gap (Pennsylvania)
* Netcong (New Jersey)
* Paterson (New Jersey)
* George Washington Bridge (I-95-ren bidez)
* New York Hiria (New York) (I-95-ren bidez)

## Kanpo estekak

* Datuak: Q94873
* Multimedia: Interstate 80 / Q94873
# Interstate 82

Interstate 82 Ameriketako Estatu Batuetako mendebaletik-ekialdera doan estatuarteko autobidea da. 231,07 km-ko luzera du, Ellensburgetik (Washington) Hermistonera (Oregon) du ibilbide. Washington eta Oregon estatuetatik igarotzen da. Igarotzen dituen hiri nagusiak hauek dira:
* Yakima (Washington)
* Richland (Washington)
* Pendleton (Oregon) (I-84-ren bidez)

## Kanpo estekak

* Datuak: Q94885
* Multimedia: Interstate 82 / Q94885
# Interstate 87

Interstate 87 Ameriketako Estatu Batuetako egoaldetik-iparaldera doan estatuarteko autobidea da. 536,70 km-ko luzera du, New Yorketik (New York) Champlainera (New York) du ibilbide. New York (estatua) estatutik igarotzen da. Igarotzen dituen hiri nagusiak hauek dira:
* New York (New York)
* Albany (New York)
* Plattsburgh (New York)

## Kanpo estekak

* Datuak: Q94940
* Multimedia: Interstate 87 (New York) / Q94940
# Interstate 81

Interstate 81 Ameriketako Estatu Batuetako hegoaldetik iparraldera doan estatuarteko autobidea da. 1.375,81 km-ko luzera du, Dandridgetik (Tennessee) Fishers Landingera (New York) du ibilbide. Tennessee, Virginia, Mendebaldeko Virginia, Maryland, Pennsylvania eta New York estatuetatik igarotzen da. Igarotzen dituen hiri nagusiak hauek dira:
* Knoxville (Tennessee) (I-40-ren bidez)
* Bristol (Tennessee)
* Roanoke (Virginia)
* Winchester (Virginia)
* Martinsburg (Mendebaldeko Virginia)
* Hagerstown (Maryland)
* Chambersburg (Pennsylvania)
* Carlisle (Pennsylvania) (Pennsylvania)
* Harrisburg (Pennsylvania)
* Hazleton (Pennsylvania)
* Wilkes-Barre (Pennsylvania)
* Scranton (Pennsylvania)
* Binghamton (New York)
* Syracuse (New York)
* Watertown (New York)

## Kanpo estekak

* Datuak: Q94877
* Multimedia: Interstate 81 / Q94877
# Interstate 83

Interstate 83 Ameriketako Estatu Batuetako hegoaldetik iparraldera doan estatuarteko autobidea da. 137,28 km-ko luzera du, Baltimoretik (Maryland) Harrisburgera (Pennsylvania) du ibilbide. Maryland eta Pennsylvania estatuetatik igarotzen da. Igarotzen dituen hiri nagusiak hauek dira:
* Baltimore (Maryland)
* York (Pennsylvania)
* Harrisburg (Pennsylvania)

## Kanpo estekak

* Datuak: Q94891
* Multimedia: Interstate 83 / Q94891
# Interstate 77

Interstate 77 Ameriketako Estatu Batuetako hegoaldetik iparraldera doan estatuarteko autobidea da. 981,86 km-ko luzera du, Columbiatik (Hego Carolina) Clevelandera (Ohio) du ibilbide. Hego Carolina, Ipar Carolina, Virginia, Mendebaldeko Virginia eta Ohio estatuetatik igarotzen da. Igarotzen dituen hiri nagusiak hauek dira:
* Charleston (Hego Carolina) (I-26-ren bidez)
* Columbia (Hego Carolina)
* Charlotte (Ipar Carolina)
* Statesville (Ipar Carolina)
* Wytheville (Virginia)
* Bluefield (Mendebaldeko Virginia)
* Beckley (Mendebaldeko Virginia)
* Charleston (Mendebaldeko Virginia)
* Parkersburg (Mendebaldeko Virginia)
* Marietta (Ohio)
* Canton (Ohio)
* Akron (Ohio)
* Cleveland (Ohio)

## Kanpo estekak

* Datuak: Q94764
* Multimedia: Interstate 77 / Q94764
# Segoviako bidezubia

Segoviako bidezubia (gaztelaniaz: Viaducto de Segovia) Espainiako Madril hiriburuan dagoen bidezubia bat da. Gaur egungo eraikina 1978an eraiki zen. Aurretik leku horretan bertan beste bi bidezubi egon ziren, bata 1874an burdinaz eraikia eta bigarrena 1930eko hamarkadakoa.
Eraikin honen helburua Bailén kalearen luzapena egin eta Segovia kalearen malda iragatea da. Bidezubi hau suizidio askoren lekukoa denez, 1998an hauek ekiditeko asmoz Madrilgo Udalak pantaila batzuk ezarri zituen.

## Kanpo estekak

* Datuak: Q6160850
* Multimedia: Viaducto de Segovia, Madrid / Q6160850
# Segoviako katedrala

Segoviako Andre Mariaren katedrala (gaztelaniaz: Catedral de Santa María de Segovia) Espainiako Gaztela eta Leon erkidego autonomoan dagoen Segovia hirian dagoen katedrala da.
Gaztelako Komunitateen Gerran antzinako katedrala suntsitu zuten alkazarren ondoan zegoelako. Juan Gil de Hontañónek diseinatua, eraikitze lanak 1525ean hasi ziren, gotiko berantiar estiloan. Europan estilo horretan eraikitako azkenetariko katedralaren bat izan zen.

## Erreferentziak

* ↑ Colmenares, Diego de. Historia de la insigne ciudad de Segovia. 3, 60 or..

## Kanpo estekak

* Datuak: Q1499912
* Multimedia: Cathedral of Segovia / Q1499912
# Segorbe

Segorbe (valentzieraz Sogorb) Valentziako Erkidegoko udalerria da, Alto Palancia eskualdean eta Castellóko probintzian kokatua. Eskualdeko hiriburua eta udalerririk populatuena da.
2009ko urtarrilaren 1eko erroldaren arabera 9.244 biztanle zituen.

## Ikus, gainera

* Castellóko udalerrien zerrenda

## Kanpo estekak

* (Katalanez) Udalaren webgunea.
* Datuak: Q750968
* Multimedia: Segorbe / Q750968
# Segovia

Segovia Gaztela eta Leongo (Espainia) erdialdeko hiria da, izen bereko probintziako hiriburua.
55.748 biztanle ditu (2010). Segovia probintziako administrazio, finantza eta kultura hiri nagusia da. Madrilgo etxebizitzen prezioen gorakadak eta garraiobideen hobetzeak biztanleriaren etengabeko hazkundea ekarri du.
Bertako Alde Zaharra UNESCOk "Gizateriaren Ondare" izendatu zuen. Aipagarriak dira bertako Akueduktua eta Alkazarra.

## Geografia

Eresma ibairen ertzean (Segovia, Gaztela eta Leon).

## Ekonomia

Industriak ez du aparteko garrantzirik.

## Historia

Vacceo zeltiberiarrek eraiki zuten bertako lehen gotorlekua eta erromatarrak nagusitu ziren ondoren (akueduktu ospetsua geratu da garai haietatik).
Musulmanen inbasioaren ondoren, 1088an hasi ziren berriro jendeztatzen, eta gotorleku izan zen luzaroan.
XII. mendearen bukaeran eratu zen Segoviako Mesta eta XIII. mendean zabaldu ziren hirian oihalgileak. Komunitatezaleen gerrak eragin handia izan zuen Segoviako hirian.
XVII. mendean etorri zen Mestaren gainbehera.
1920an kalte handiak eragin zituen sute batek Segovian.

## Ondasun nabarmenak

* Erromatarren garaiko akueduktu ikusgarria, Trajano enperadorearen garaian eraikia (53-117).
* Erdi Aroko harresia eta alkazar edo gotorlekua (XII.-XVI. mendeetan eraikia, 1862an errea eta 1882an berritua).
* Erdi Aroko elizak eta katedral gotikoa.

## Herri eta hiri senidetuak

* Edinburgh, Eskozia, 1985.
* Marysville (Ohio), AEB, 2001.
* Tucson (Arizona), AEB.
* Tours, Frantzia, 1972
* Gangdong-gu, Seul, Hego Korea

## Irudi galeria

* Segoviaren goitiko ikuspegia
* Segoviako akueduktua
* Segoviako akueduktua
* Segoviako akueduktua
* Segoviako akueduktua
* Segoviako akueduktua
* Segoviako katedralaren gaueko ikuspegia
* Segoviako Alkazarra iparraldetik
* Segovia eta inguruko landa-ren aireko ikuspegia

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 32. araua: Espainiako erresumako autonomia-erkidegoen, probintzien eta probintzia-hiriburuen izenak. (Noiz kontsultatua: 2012-5-26).

## Kanpo estekak

* (Gaztelaniaz) Segoviako udalaren webgunea
* Datuak: Q15684
* Multimedia: Segovia / Q15684
# Segoviako Alkazarra

Segoviako Alkazarra (gaztelaniaz: Alcázar de Segovia) Espainiako Segovia hiriko monumenturik nabarmenetako bat da, Eresma eta Clamores ibaiak elkartzen diren tokian dagoen muino baten gainean altxatzen dena.
XII. mendea eta XVI. mendearen artean eraikia, askotan zaharberritu eta handitu zen, ziur asko Alfontso X.a Gaztela eta Leongoaren erregealditik Filipe II.a Espainiakoaren erregealdira arte. Azken honi zor zaio alkazarrak duen egungo itxura. Bere "silueta"k, bakarra egiten du Espainiako gazteluen artean.
Erdi Aroan, bere segurtasunagatik eta ehiza-lekuetatik gertu egoteagatik, alkazarra, Gaztelako erregeen egoitzarik gogokoenetako bat bihurtu zen, bereziki Alfontso X.arena. Askotan bizi izan ziren erregeak bertan, eta, XV. mendean, jauregi-gaztelurik aberatsenetako bat izan zen.
Gotorlekua, ondoren, Estatu presondegia izan zen 1762an Karlos II.a Espainiakoak, Segovian, bere egoitza alkazarrean izan zuen Artileria Errege Kolegioa fundatu zuen arte. 1862an, sute batek, gela nobleen sabai aberatsak suntsitu zituen, ondoren, grabatuen existentziari esker, leialki berregin ahal izan zirenak.
1931n, monumentu historiko-artistiko izendatua izan zen. 1953an, alkazarreko patronatua sortu zen, alkazarraren barnean bisita daitekeen museoaren arduraduna dena.

## Deskribapena

Gazteluaren banaketa, bi gunetan artikulatzen da:
* kanpoaldekoa, patio herrerar batekin, lubakiarekin, zubi altxagarriarekin eta omenaldiaren dorrearekin
* barneko dependentziak, hauen artean, kapera bat eta zenbait gela noble (Tronuaren, Galeraren, Pinaburuen, Erregeen... gelak) gaur egun bisita daitezkeenak.
Bere oinplanoa, oso irregularra da, eta eraikina dagoen muinoari egokitzen da. Omenaldiaren dorre ederra nabarmentzen da, lauki formakoa lau dorrerekin, kanoi zorrotzeko gela estalia eta leihozulo sortuekin. Joan II.a Gaztelakoak altxa zuen, eta, hasiera batean, arma gela bezala erabili zen.
Barnealdean, gela eta estantziak, luxu eta edertasun handiz apaindu zituzten margolari eta artista mudejarrek. Gaur egun, bertan, Arma Museo bat eta Artxibategi Militar bat daude.

## Kanpo estekak

* (Gaztelaniaz)Segoviako alkazarraren patronatua
* (Gaztelaniaz)Alkazarraren deskribapena
* Datuak: Q557337
* Multimedia: Alcázar of Segovia / Q557337